NaiveNeuron/SloPal huggingface dataset:
Mazurek, Milan, poslanec NR SR (2021-07-23):
Pán poslanec, musím súhlasiť. To, čo sa tu rozbehlo, je nechutný očkovací fašizmus. To, čo nám tu predkladajú, sú nechutné klamstva. To, čo si dovolil povedať tu prítomný minister zdravotníctva, môžme ho smelo nazývať doktor Mengele, pán Lengvarský, pretože ten sa neštíti akejkoľvek perverznosti voči slobode a demokracii na Slovensku, je skrátka neuveriteľné. On a ďalší, ktorí sú mnohokrát na výplatných listinách firiem, ktoré predávajú alebo vyrábajú vakcíny, sa postavili na tlačovú konferenciu a povedali: Vakcíny sú bezpečné, my vás uisťujeme. Ale výrobcovia tých vakcín to už nepovedali. Práve naopak, výrobcovia vakcín povedali, my nevieme, či sú bezpečné a z toho dôvodu odmietame prijať zodpovednosť za možné negatívne účinky, a dali si to zmluvne zakotviť. Tak kto má pravdu, vedci, čo vyrobili tie vakcíny, alebo minister zdravotníctva? Kde je pravda? Ako môžu smelo ľuďom hovoriť, že to nebude mať dlhotrvajúce vedľajšie účinky, keď to nevedia? A potom za to, ako ste povedali, že to ľudia nechcú, že to možno nechcú na svojom tele riskovať, lebo sa chcú slobodne rozhodnúť, ako budú pristupovať k svojmu zdraviu, majú byť označení ako podľudia? V skrátenom legislatívnom konaní za deň tu má byť schválený zákon, na základe ktorého väčšinu obyvateľstva Slovenskej republiky označí minister zdravotníctva Mengele ako podľudí? Úplne rovnako ako totalitné režimy v minulosti? Toto je riešenie tejto situácie? Budú ich nútiť pichnúť si do seba niečo, za čo neručí ani výrobca? Hovoria, že odborníci majú jednotný názor, ale ignorujú ľudí, ako ste povedali, ako ten Francúz, ktorý dostal Nobelovu cenu za virológiu a povedal, že to tak nie je. Ako človek, ktorý sa výrazným spôsobom zaslúžil o vynález tej mRNA technológie, tej vakcíny Pfizer, pán doktor Robert Malone, ktorý povedal, že netušíme, aké dlhotrvajúce následky to môže mať.
Paška, Pavol, predseda NR SR (2012-12-18):
(Hlasovanie.) 139 prítomných, 134 bolo za, 1 sa zdržal a 4 nehlasovali. Uznesenie sme schválili. Pani poslankyňa Lucia Žitňanská bude uvádzať hlasovanie v druhom čítaní o vládnom návrhu zákona č. 530. Je to Obchodný zákonník. Tlač 229. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov, tlač 229.)
Grendel, Gábor, podpredseda NR SR (2020-07-23):
Pán poslanec Drdul.
V. Veteška, podpredseda NR SR: (2007-10-18):
Končím možnosť ďalších prihlášok s faktickými poznámkami k predchádzajúcemu vystúpeniu. Ako prvá bude hovoriť pani poslankyňa Tóthová.
M. Číž, podpredseda NR SR: (2008-12-04):
Vážené kolegyne, kolegovia, do rozpravy boli obidve pani poslankyne prihlásené písomne. Pýtam sa teraz, kto sa do rozpravy hlási ústne. Pani poslankyňa, do rozpravy? Áno. Biró Ágnes, registrujem. Pokiaľ nikto iný, aj pani poslankyňa Klára Sárközy, aj pán poslanec, odpovede. Pani Sárközy na odpovede sa hlásite? Nie. Dobre. A pani poslankyňa na interpelácie. Jasné. Ústne sa nehlási nikto. Ďakujem pekne. Uzatváram rozpravu. Pýtam sa, či sa k vystúpeniam chcú niektorí z prítomných členov vlády vyjadriť. Registrujem, že nie. Prerušujem rokovanie o tomto bode a, samozrejme, hlasovať o tomto uznesení budeme v rámci stanoveného času. Teraz mi dovoľte otvoriť bod interpelácie poslancov . Dovoľte mi pripomenúť § 129 ods. 1 a 2 zákona o rokovacom poriadku, ktorý upravuje ústavný charakter tohto inštitútu. Ďalej chcem pripomenúť, že ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady. Do bodu interpelácie sa písomne prihlásili títo páni poslanci: pani poslankyňa Gibalová, Sabolová, Mikloš, Prokopovič a pán poslanec Viliam Novotný. Pristúpime teraz k vystúpeniam týchto poslancov, potom, samozrejme, dáme možnosť prihlásiť sa do bodu interpelácie ústne. Slovo má teda pani poslankyňa Gibalová, pripraví sa pani poslankyňa Sabolová.
Krajniak, Milan, minister práce, sociálnych vecí a rodiny SR (2020-07-23):
... peňazí spred 10 rokov, kde ste... (Prerušenie vystúpenia časomerom. Reakcie z pléna.)
Pčolinský, Peter, podpredseda NR SR (2023-02-17):
Pán poslanec Šíbl.
Fecko, Martin, poslanec NR SR (2015-06-15):
Ďakujem pekne. Pán kolega, ja sa s tebou, samozrejme, ja vnútorne súhlasím, čo si povedal, že može sa nedožiješ, že by sa kauza Gorila vyšetrila. Lebo ja keď som tu, už teraz bude, neviem, či chvalabohu, či bohužiaľ, piaty rok 5. 7. 2015, čo mám tú česť byť v Národnej rade a čo som pochopil, že tu si nevieme vážiť čas. My si tu nevieme vážiť čas, ktorý nám medzi prstami uniká, a mnoho vecí, tak ako si povedal, dostratena hrubou čiarou nevyšetrí sa, necháme to tak. No, zlo sa bude šíriť vtedy, keď dobro bude mlčať, s tebou musím súhlasiť, a dobro sa musí spájať, kto chce ísť za dobro, tak nech ukáže. Len u nás to je tak, že máme menšie zlo, väčšie zlo, menšie dobro, väčšie dobro. Desatoro čo hovorí? Nie že nepokradneš iba toľko. Nepokradneš! Nie že nezosmilníš iba toľko. Nezosmilníš! Nie že cti otca, matku svoju iba toľko. Na tristo, päťsto generácií ju cti! No len u nás, žiaľ, mne sa zdá, že žijeme len veľmi farizejský život. A pokiaľ sme veriaci a, žiaľ, aj medzi nami však je tu kopu veriacich aj v parlamente, tak nech si každý potom začína od svojho svedomia spytovať, čo vlastne tu robí, aká je brázda vyoraná v tej vinici Pánovej, ktorá by tu mala byť vyoraná na slovenskom národe. Takže dúfam, že raz sa dožijeme aj normálnych, by som povedal, že pomerov, ktoré v tomto parlamente budú vládnuť tak, že pravda bude pravdou, zlo bude zlom a všetko bude pomenované správnym slovom. Ďakujem pekne.
Laššáková, Jana, podpredsedníčka NR SR (2013-09-03):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ nemá k čomu zaujať stanovisko, obdobne ani spravodajca. Prerušujem rokovanie o tomto bode programu. Podľa schváleného programu je ďalším bodom prvé čítanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 666. Návrh na jeho pridelenie na prerokovanie výborom je v rozhodnutí č. 640. Pán minister financií, nech sa páči, poprosím vás, uveďte aj tento vládny návrh zákona.
Blanár, Juraj, podpredseda NR SR (2022-11-09):
Pán poslanec Štefan Kuffa s faktickou poznámkou.
Pleštinská, Zita, poslankyňa NR SR (2021-03-17):
Vážené panie poslankyne, vážení páni poslanci, vážení prítomní, vážený pán predsedajúci, vážený pán minister, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 367). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajúcu z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor Národnej rady, výbor Národnej rady pre hospodárske záležitosti a výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Žiga, Peter, podpredseda NR SR (2023-12-19):
Pán Pročko, procedurálny návrh.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 136 poslancov, za 85, proti 16, zdržalo sa 35. Konštatujem, že sme schválili vládny návrh novely zákona č. 330/1991 Zb. o pozemkových úpravách. Teraz budeme hlasovať o návrhu na voľbu generálneho riaditeľa Rozhlasu a televízie Slovenska (tlač 1065), a o návrhu Výboru pre pôdohospodárstvo a životné prostredie na voľbu člena Rady Slovenského pozemkového fondu (tlač 1070) – nová voľba II, ktoré vykonávame formou hlasovacích lístkov. Chcem vás informovať, že pán Daniel Živica sa vzdal kandidatúry na funkciu generálneho riaditeľa Rozhlasu a televízie Slovenska, preto sa jeho meno a priezvisko na hlasovacom lístku neuvádza. Svoju voľbu vyjadríte tak, že každom hlasovacom lístku pri každom mene a priezvisku kandidátov označíte tú alternatívu, za ktorú hlasujete: za, proti, zdržiavam sa. Na obidvoch hlasovacích lístkov je možné označiť alternatívu za najviac u jedného kandidáta. Hlasovací lístok je neplatný, ak pri niektorom mene nie je voľba označená, ak je hlasovací lístok menený alebo doplňovaný. Ak sa pomýlite, vypýtajte si radšej nový lístok. Prosím, všetkých overovateľov, aby sa ujali svojej funkcie, súčasne ich, prosím, aby hlasovali ako prví. A teraz pristúpime k vykonaniu hlasovania. S procedurálnym návrhom vystúpi pán poslanec Viskupič, nech sa páči, máte slovo.
B. Bugár, podpredseda NR SR: (2001-10-31):
P. Weiss, poslanec: Vážená pani poslankyňa, pri všetkej kritic-kosti, ktorú môžeme mať voči niektorým členom vlády, ktorí radi meškajú s návrhmi na legislatívu, zároveň by sme si mali uvedomiť aj to, že za tie tri roky sa veci výrazne pohli dopredu. Musel sem prísť podpredseda vlády Českej republiky pre legislatívu pán Rychetský, ktorý vyzdvihol legislatívnu prácu, na ktorej sa podieľame predovšetkým my tu v parlamente a ocenil, ako Slovenská republika dokázala dobehnúť to manko v príprave európskej legislatívy a dobehla, ba dokonca predbehla Českú republiku.  A k tým diskusným fóram, kde je priestor nielen pre vládnu koalíciu, opozíciu, ale pre širokú občiansku spoločnosť, by som chcel zaradiť aj Národný konvent o európskej budúcnosti Slovenska, kde naozaj všetci majú možnosť hovoriť. A myslím si, že by sme ho spoločne mali viac využívať a mali by sme chodiť viac pripravení na tento konvent, aby občania potom mali viacej kvalifikovaných informácií. Ďakujem.
Hort, Milan, podpredseda NR SR (2011-09-14):
Pán poslanec Kažimír bude reagovať na faktické poznámky, nech sa páči.
Číž, Miroslav, poslanec NR SR (2014-11-09):
Ďakujem za slovo. Vážený pán minister, chcem vám poďakovať, že ste vystúpili a že ste ešte doplnili to vystúpenie k okolnostiam, ktoré sú úzko späté s osobou pána Mihála ako bývalého, bývalého ministra. Pán minister, sme v situácii, že v tomto parlamente možno vysloviť akúkoľvek lož. Ak ich vyslovíte dvadsať naraz vo veľkom vystúpení, nemáte šancu reagovať. Čiže ten politický zápas má takú logiku, že sa musíte potom pozrieť, kto vám to hovorí. Ako pôsobil ten človek, aké má právo vyslovovať morálne súdy a aký je dôveryhodný. Ako sa správal vtedy, keď mal dokumentovať svoj vlastný etický základ, étos, ktorým sa spravuje. A som vám veľmi vďačný, že ste ukázali na pánovi kolegovi Mihálovi, aj váženej kolegyni vedľa, ktorá tam je, ktorá okrem demonštrovaného hrania, ktoré už zvláda, rozhorčenie a podobne, zabudla na to, že v danom prípade registrovať zmluvu v registri a zoznámiť s ňou verejnosťou a nepodpisovať zmluvy deň po páde vlády, je nekorektné. Čo chcete obhajovať, pani kolegyňa, v konečnom dôsledku?! Vážené kolegyne, kolegovia, je veľkou tragédiou, ak politický zápas sprevádzajú slová ako bezcharakterná čvarga na označovanie svojich susedov, ako svine, na ktoré, pre ktorých sa varí voda, a podobné veci. Pre Kristove rany! Ani, ani elementárnu nemáte sebareflexiu. Však vám vystavili za vaše konanie k 90 percentám voliči svoj, svoj účet. Na základe čoho týmto spôsobom chcete destabilizovať krajinu a vytvárať atmosféru, kde voláte ľudí do ulíc?! Kvôli nakoniec cétečku, ktoré bolo „miliónový vývar“ a neviem čo všetko, keď sa ukázalo, že nebola vyplatená ani koruna?! Už je zrazu problém, že nie je cétečko! Nepochybne je to problém a kajáme sa za to a u nás, naši ľudia za to zaplatili, že ten stav vznikol. Urobíme všetko pre to, aby sa to napravilo čo možno najskôr. Načo je tento obrovský cirkus?! Mihál rozprával tu o tom, že, že už on robí obštrukciu, Obštrukciu načo a prečo? Čo chce dokázať tou obštrukciou? Že nám znemožníte účasť na voľbách?!
P. Paška, predseda NR SR: (2007-09-18):
(Hlasovanie.) 125 prítomných, 35 za, 46 proti, 37 sa zdržalo, 7 nehlasovalo. Konštatujem, že sme nepostúpili uvedený návrh do druhého čítania. Ďakujem pekne, pán spravodajca.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 147, za 109, zdržalo sa 37 poslancov, 1 nehlasoval. Body 11 a 12 sme schválili.
Grendel, Gábor, podpredseda NR SR (2022-12-01):
Áno, ďakujeme, je to tak. Áno, zajtra je piatok, kedy sa hlasuje. Je to rozhodnutie z ostatného poslaneckého grémia, takže zajtra sa určite hlasuje. Teraz pristúpime k druhému čítaniu o návrhu poslancov Jána Mičovského a Martina Fecka na vydanie zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov. Návrh zákona je pod tlačou 1254, spoločná správa výborov má tlač 1254a. Dávam slovo pánovi poslancovi Jánovi Mičovskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Jána Mičovského a Martina Fecka na vydanie zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov.)
Šeliga, Juraj, podpredseda NR SR (2020-07-15):
Ďakujem. Pán poslanec Vetrák bol posledný ústne prihlásený do rozpravy, preto vyhlasujem rozpravu za skončenú. Pýtam sa, či chce zaujať stanovisko navrhovateľ. Chce. Nech sa páči.
Budaj, Ján, poslanec NR SR (2016-06-21):
Naozaj je to o politickej kultúre. Slovensko volá po zmene politickej kultúry. Verte mi. Vy, ktorí to volanie rozumiete, tak naozaj tí občania to rozpoznajú. A, pani Antošová, to by bolo na dlhší rozhovor. Isteže, vždy je to o osobách a iste môžte mať aj zlé skúsenosti, ale taký je výkon demokracie. Demokracia je vždy namáhavejšia, než autokracia. Zakážte občanom chodiť, zakážte im pýtať sa, zakážte poslancom pýtať sa a vy ako primátorka budete mať jednoduchší život. Ja tomu rozumiem. Jasné, že treba nájsť nejakú mieru. Ale verte, ak my tu, ktorí sme demokratické sily, nepochopíme, že treba, že nastali nové časy, že tu nemôžu vládnuť ľudia, ktorí sú vážne spochybnení, že nemôžeme pokračovať v nejakom odsúvaní občanov od demokracie len za to, že sa nám bude pohodlnejšie žiť. Keď to nepochopíme, tak naozaj v budúcich voľbách nezostavíte ani vy vládu bez extrémistických síl. Takže len provokujte, len odháňajte ľudí, zakážte to, bude to pohodlnejšie, dobre zbite tú opozíciu, ukazujte tieto pomyselné svaly, naozaj sú to teda tie najúbohejšie svaly, postláčať gombík, aj keď nemám pravdu, postláčať ho, ukázať im, že na ich pravdu nemajú dosť hlasov. Len to robte, ale potom si rátajte, aké budú výsledky a aká bude slovenská demokracia o štyri roky. Naozaj vás prosím, zvažujte, to je zmena kultúry, je tu nová generácia a jej tá doterajšia kultúra nestačí. A ja tomu fandím, že jej nestačí. (Potlesk.)
Jarjabek, Dušan, poslanec NR SR (2022-06-16):
Pán minister, nejde vám tu pochlebovanie tých vašich pážat na nervy? (Reakcia ministra hospodárstva: „ Nie, vôbec .") Však vy ste normá... (smiech), však vy ste, však vy ste normálny človek. Ale na druhej strane sa teším, že pôjdeme ruka v ruke na to SPP a niečo tam ako vymyslíme. Ale teraz, teraz vážne, dobre? Ja by som sa chcel úplne vážne ako ktorýkoľvek občan tejto republiky spýtať, vy ste tu predložili, vy ste tu predstavili istý scenár zvyšovania cien. To nie je jednoduchý scenár a hlavne to nie je lacný scenár. Mňa by zaujímalo, či máte vypočítané, koľko percent občanov toto zvyšovanie, to, čo ste predstavili, toto zvyšovanie, vydrží. A potom hlavne teda tá, tá ďalšia otázka je, že čo s tými, ktorí to nevydržia. Preto lebo to nie je lacné, čo ste vy povedali. To ako je tuná teda čosi čo nás tuná čaká a možno jednou jedinou výhodou tohto celého je, že sa na to môžu občania nejakým spôsobom pripraviť. No, ale čo s tými, čo, čo s tými ľuďmi, ktorí toto vzhľadom na svoje príjmy jednoducho nevydržia. Zadlžia sa, môžu raz, dva razy, päť, čo, no proste, čo s nimi. Toto im oznámte. Nie to, že pár ľudí, možno väčšina to vydrží. Ďakujem za pozornosť.
Zelník, Štefan, poslanec NR SR (2019-09-12):
Ja len vysvetlím, že prečo je dôležité to očkovanie a prečo sa hovorí o tom, že 95-percentná populácia môže ochrániť tých ostatných. Lebo ten vírus preskočí z človeka na človeka, preto vznikajú tie epidémie, keď je, keď klesne tá zaočkovanosť pod 95 percent. A ja súhlasím aj s tým, čo hovoríte, že môže byť aj to, že napríklad dieťa je zaočkované a tá očkovacia látka napríklad bola neúčinná. A poviem, že to sme aj navrhovali, aby sa urobil poriadok v rámci toho očkovacieho programu. O čo ide? Očkovacia látka má nejaký chladový režim, ktorá má byť medzi 4 až 8 stupňov, myslím, že to je, a to, čo bolo kedysi napríklad, že dostali očkovaciu látku, prišli do detského zariadenia a zaočkovali deti. No dneska je to tak, že lekár napíše recept, mamička ide do lekárne, zoberie si očkovaciu látku a teraz je otázka, či hneď uteká k tomu lekárovi, alebo sa stretne s kamarátkou, je 30 stupňov vonku a tá očkovacia látka je niekde v kočíku alebo v kabelke. Toto sú veci, ktoré naozaj by sme mali so znalosťou veci upraviť, aby celý ten mechanizmus tej ochrany toho, tej očkovacej látky, aby bol zachovaný. Šťastie majú tie pediatrické zariadenia, ktoré sú napríklad v blízkosti lekárne. A tu treba urobiť naozaj serióznu kontrolu, aby tá vydaná látka bola okamžite aj použitá. Dokonca je, v predpisoch je tak, že musia byť samostatné chladničky na, na uchovávanie očkovacích látok. Takže áno, aj takéto sa môže stať, ale potom sa treba pozrieť naozaj, že ako bola tá očkovacia látka uskladňovaná. A po tomto by sme mali ísť, ale nie brojiť proti tomu, aby deti boli zaočkované. Ďakujem
Zemanová, Anna, poslankyňa NR SR (2021-04-01):
Pardon. Ďakujem.
Vaňová, Jarmila, poslankyňa NR SR (2021-10-20):
Ďakujem. Pán predseda, dajte, prosím, hlasovať o návrhu zákona ako o celku v znení schválených pozmeňujúcich návrhov... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-03-23):
Nech sa páči, doplňujúca otázka, pán poslanec. Musíte sa prihlásiť. Trojku.
Tomáš, Erik, poslanec NR SR (2021-12-10):
Tak dobre, pán minister, tak vidím, že ináč to nejde s vami. Vydržal som tu tieto vaše demagogické žvásty počúvať len kvôli tomu, že som čakal, či sa zachováte aspoň raz ako chlap a štátnik, a budete reagovať na to podstatné, a to, že teda dajme dôchodcom 200 eur všetkým, všetkým bez ohľadu na podmienky, pretože to potrebujú, ale vidím, že im to nechcete dať, napriek tomu, že tie peniaze máte. Vy viete dobre, že máte výrokovú imunitu v parlamente a tu môžete povedať čokoľvek, všetky klebety. Mohol by som hovoriť aj ja o vašej manželke, o ARKE, o vašich daňových podvodoch, ale ja v tejto chvíli, pán Matovič, v tejto ťažkej dobe, v pandémii sa tu s vami bahnom ohadzovať nemienim. Povedal som si to tisíckrát, pretože ľudia potrebujú počuť úplne niečo iné. Tvárite sa ako anjel a nie ste, viete to dobre. Mali sme za sebou niekoľko diskusií a tam to bolo. A keď hovoríte, že ja tu niečo som skreslil a tak ďalej, presne som pomenoval, ako ste obmedzili tie sociálne opatrenia, presne som povedal všetky citáty. Dokonca, ak teda tvrdíte, že sú takí spokojní s vami štátni a verejní zamestnanci, tak mi povedzte, prečo sú učitelia v štrajkovej pohotovosti a odmietajú už zasadnúť do lavíc, teda za katedru na budúci rok, prečo odišlo 1 500 sestier, prečo odišli stovky lekárov, keď sú s vami takí spokojní, ale vy furt budete len hádzať špinu na tých druhých. Ja vám to, pán Matovič, nevrátim. Je čas na kritiku v tejto pandemickej dobe. Vy stále voláte po tom, že spojme sa, nepolitikárčime. Celý môj prejav bol o tom, ale vy toto v skutočnosti nechcete a my to, pán Matovič, berieme na vedomie a ďalej už naozaj vás počúvať nemienim, pretože to nemá žiadny význam. Odkaz od vás, pán Matovič, pre všetkých dôchodcov je, že zabudnite. Tí, ktorí sa nedáte zaočkovať, zabudnite, že odo mňa niečo dostanete. To je smutný odkaz, pán Matovič.
Laššáková, Jana, podpredsedníčka NR SR (2015-05-19):
Nech sa páči, pán poslanec Madej, máte slovo.
Mihál, Jozef, poslanec NR SR (2018-10-17):
Tak nie, dobre, tak niekedy inokedy. Sadneme si na pivko, tam žiadne rokovacie poriadky neplatia. (Prerušenie vystúpenia predsedajúcim.)
Hrušovský, Pavol, podpredseda NR SR (2010-12-02):
Hlasujeme, páni poslanci. (Hlasovanie.) 147 prítomných, 80 za, 1 proti, 66 sa zdržalo. Body zo spoločnej správy 1 až 6 sme schválili. Prosím, ďalší návrh.
Šipoš, Michal, poslanec NR SR (2024-02-08):
Takže pána Gašpara by som sa ešte opýtal, že či si on myslí, že kandidatúra Petra Pellegriniho je pokojná a bude pokojná, keď toto schválite v parlamente? Ako ste si možno doteraz mysleli, že pán Pellegrini sa stane prezidentom a vedie všetky prieskumy, ja vám garantujem, že po prijatí tohto zákona, to bude počúvať denno-denne, bude sa s tým zobúdzať, bude s tým stávať a práve tento bod, práve tento bod, ktorý idete schvaľovať pre tých násilníkov, mu zlomí krk v tejto prezidentskej kampani. O tom som presvedčený. A ešte k tomu sa chcem opýtať, k pani poslankyniam, ktoré som spomínal, vládnym poslankyniam, ktoré tu sedia. Už keď nechcete počúvať nás chlapov, už keď nám neveríte a myslíte si, že politikárčime, prosím vás, vypočujte si vašu vlastnú kolegyňu, pani Holečkovú, ktorá tu povedala svoje osobné svedectvo, ako ženy by ste sa jej mali zastať.
Bugár, Béla, podpredseda NR SR (2011-05-19):
Pani spravodajkyňa, chcete zaujať stanovisko? (Reakcia spravodajkyne.) Nech sa páči.
Jurinová, Erika, podpredsedníčka NR SR (2014-09-19):
Pani poslankyňa Mezenská.
A. Belousovová, podpredsedníčka NR SR: (2007-06-20):
Ďalšia faktická, pán poslanec Miššík, nech sa páči.
Cmorej, Peter, poslanec NR SR (2021-11-09):
Pán Baláž, ja som vás prvýkrát zaregistroval, ja teda som nevedel o tom, že či máme takéhoto pána poslanca. Potom mi prosím vás príďte vysvetliť, že čo bolo to arogantné. Možno toto teraz bolo arogantné, ale skúste mi to, prosím vás, potom vysvetliť, dobre. Pán Šefčík, teda, Marek, ty si teda hovoril o tom umelom a o tom prerušení a ukončení tehotenstva. No áno, ani ja neviem, aký je v tom poriadne rozdiel, lebo nie som lekár, ale ani ty. Ty si mal sedieť na tom odbornom stretnutí, ktoré Janka spravila, a tam by vám to vysvetlili a tam by vám to vysvetlili. Vy ste si tuto spackali nejaký zákon, ľudia, ktorí vôbec nevedia, o čom vlastne hovoria, hej. No, to bola ďalšia vec. Ku pani Vaľovej, teraz to je od 16 rokov v zákone a od 15 sú vlastne trestne spôsobilé tie naše deti, takže tu ide iba o nejaké zosúladenie. Ja vám na to neviem povedať, čo je lepšie, čo je horšie. Dobre, však za to nezahlasujete, hej. To je v poriadku. A ešte vás poprosím na chvíľočku predsa len do rozpravy, pán predsedajúci, lebo ja som jednu technickú vec zabudol prečítať. Bude to asi na minútu.
Zmajkovičová, Renáta, podpredsedníčka NR SR (2014-07-08):
Faktické poznámky na vystúpenie pána poslanca šesť, sedem, ešte raz, osem faktických. Uzatváram možnosť prihlásiť sa. Pán poslanec Muňko.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 131 poslancov, za 97, proti 32, nezdržal sa nikto, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Krištúfková, Petra, poslankyňa NR SR (2018-06-19):
Ďakujem za slovo. V rozprave vystúpili traja poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Ďakujem.
Grendel, Gábor, podpredseda NR SR (2021-10-20):
Jedna faktická poznámka. Nech sa páči, pán poslanec Linhart.
Kollár, Boris, predseda NR SR (2021-08-31):
Vážené pani poslankyne, vážení páni poslanci, včera bol odložený začiatok 38. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 38. schôdzi Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Prítomných 62 poslancov. Zisťujem, že je prítomných 62 poslancov, Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o hodinu, kedy opäť zistím prítomnosť poslancov. Budeme pokračovať 10.05. (Prestávka.)
Pellegrini, Peter, predseda NR SR (2015-06-16):
Prezentujme sa a hlasujme o návrhu pána spravodajcu prerokovať vládny návrh zákona v druhom čítaní. (Hlasovanie.) Prítomných 136 poslancov, za hlasovalo 85 poslancov, zdržalo sa 51. Schválili sme váš návrh, pán spravodajca.
P. Paška, predseda NR SR: (2008-10-21):
(Hlasovanie.) 140 prítomných, 138 za, 2 nehlasovali. Vyslovili sme súhlas a budeme rokovať v skrátením legislatívnom konaní o tomto vládnom návrhu. Teraz budeme rokovať o návrhu vlády na skrátené legislatívne konanie o vládnom  návrhu zákona, ktorým sa  dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Je to tlač pod číslom 791. Pani ministerka Tomanová uvedie  návrh. Nech sa páči, máte slovo.
Dubovický, Richard, poslanec NR SR (2024-05-09):
Ďakujem za slovo, pán predsedajúci. Kolegovia a kolegyne, ja by som iba nadviazal na kolegu Stachuru, že ja poviem za seba, nie som odborník v zdravotníctve, ale otvorilo to vo mne také rany, také krivdy a popíšem to v skratke. Pred pár rokmi môj otec mal zákal. V štátnej nemocnici čakal rok a pol, aby dostal, aby ho mohli operovať. Skončili sme tak, že sme si museli zaplatiť túto starostlivosť, túto operáciu v stovkách eur a videl na posledných 10 %. Ale nebola to štátna nemocnica, ktorá mu zatvori... ktorá mu zachránila oči. Ja by som len chcel tu povedať, že všetci si musíme uvedomiť, že to zdravotníctvo ako také krváca. Nemáme tuná systémové riešenia, odchádzajú nám študenti, hneď ako vyštudujú, idú za lepšími podmienkami do zahraničia, nevieme si ich nijako motivačne tu udržať. Keď sa prídete pozrieť do tých nemocníc, však všetci viete, ja som prijímateľ tej starostlivosti, vidíte, že tie nemocnice sú v zlom stave, v nehumánnom, by som niekedy povedal. Nedávno aj obleteli fotky, že ako vyzerajú niektoré nemocnice, pleseň všade a tak ďalej. Ja len chcem povedať, že potrebujeme nájsť férové sociálne riešenia pre každého tak, aby mal každý zabezpečenú rovnú čiaru v tom zdravotníctve, aby pacient nebol rukojemníkom. Ďakujem.
Paška, Pavol, predseda NR SR (2013-12-11):
Dobre, takže, dámy a páni, zajtra o 11.00 hodine sa stretneme na hlasovaní a ja navrhnem, aby sme vtedy nehlasovali. Dúfam, že tu zajtra všetci budete. Ďakujem pekne. Budeme pokračovať bodom programu a to je správa o lesnom hospodárstve v Slovenskej republike za rok 2012 . Je to tlač 700. Poprosím o slovo pána ministra pôdohospodárstva a rozvoja vidieka Ľubomíra Jahnátka. Nech sa páči.
Poliačik, Martin, poslanec NR SR (2018-05-10):
Super. Ďakujem, kolegovia, za tie poznámky teda, ktoré som počul. Braňo, teba sa prídem opýtať, čo si vlastne hovoril, lebo medzitým prišli kolegovia a kolegyne. A chcel by som sa vrátiť k tomu, čo teda zaznelo aj zo strany pána Osuského, aj zo strany pána Dostála. Myslím si, že poctivejším prístupom by bolo, ak by ten zákon najprv bol prediskutovaný s ľuďmi z fachu. A keď by ministerstvo povedalo, že nebudeme hľadieť na vaše pripomienky, a pustilo ho potom do legislatívneho procesu, tak potom by malo plnú autoritu ho cez ten legislatívny proces pretlačiť. No ak dneska sme v situácii, že možno ani ministerstvo nevie výsledky nejakých rokovaní a na základe nich by mali byť potom robené zmeny v druhom čítaní, tak sa obávam, že to nie je úplne šťastný postup... (Prerušenie vystúpenia predsedajúcim.)
Kollár, Boris, predseda NR SR (2023-05-18):
Tak potom nemôžem o tom dať hlasovať. Ďalej, s procedurálnym návrhom ďalším pán Fecko.
V. Tomanová, ministerka práce, sociálnych vecí a rodiny SR: (2007-06-28):
Pani poslankyňa Sárközy, pán poslanec Markovič, vy ste sa na to tajné hlasovanie spytovali. Celé ustanovenie je vyňaté a v súčasnosti je možné, aby si odbory zvolili, či budú hlasovať tajne, alebo budú hlasovať verejne. Čiže, je to demokratickejší prístup, nevidím dôvod, prečo by tam malo byť iba tajné hlasovanie. Pokiaľ ide o znižovanie počtu zamestnancov, musím povedať, že nikto netlačí zamestnancov, toto je neprípustné. Koaličné slobody garantujú iba právo, nie povinnosť štrajkovať, resp. hlasovať o tom. Navyše, len pripomínam, dohoda o pracovnej činnosti je zo štrajku vyňatá, lebo nejde o pracovný pomer. Ďakujem, pani predsedajúca.
Jurík, Beáta, poslankyňa NR SR (2024-06-12):
Ďakujem za slovo, pán predsedajúci. Tento návrh zákona o zmene a doplnení zákona č. 300/2005 Z. z. Trestný zákon v znení neskorších predpisov predkladám spoločne s poslankyňami Národnej rady Luciou Plavákovou, Zuzanou Števulovou a Simonou Petrík. Cieľom nami navrhovanej úpravy je zabezpečiť právny rámec, ktorý efektívne ochráni osoby pred rôznymi formami rodovo podmieneného násilia vrátane kybernetického alebo online a dopomôže vytvoriť bezpečné prostredie nielen teda online, ale, samozrejme, aj offline. V skratke, tento návrh zahŕňa úpravu a doplnenie foriem kybernetického násilia, ktorým dnes osoby, najmä, no nie výlučne ženy čelia čoraz častejšie, ako je napríklad mobing, krádež identity, ponižovanie či nežiaduce zdieľanie intímnych fotografií alebo videí bez súhlasu. Taktiež dopĺňame novú skutkovú podstatu sexuálneho obťažovania a navrhujeme aj doplnenie osobitného motívu z nenávisti a skutkovej podstaty trestného činu hanobenia národa, rasy a presvedčenia a podnecovania k národnostnej, rasovej a etnickej nenávisti tak, že sa rozširuje príslušnosť k určitej skupine obyvateľstva o sexuálnu orientáciu pohlaví a rodovú identitu. Vážený pán predsedajúci, ďakujem za slovo, skončila som a zároveň sa do rozpravy hlásim ako prvá, hoci mi je teda veľmi ľúto, že v takto dôležitej téme tu máme iba štyroch koaličných poslancov a taktiež v opozícii to dnes nie je veľmi šťastné. Ďakujem.
Pčolinský, Peter, podpredseda NR SR (2023-02-17):
Pán poslanec Suja.
Grendel, Gábor, podpredseda NR SR (2022-10-25):
Ešte s reakciou na faktické poznámky pán poslanec Kremský.
B. Bugár, podpredseda NR SR: (2003-07-03):
Otváram všeobecnú rozpravu o tomto bode programu. Pýtam sa, kto sa hlási do rozpravy, keďže nemám žiadnu písomnú prihlášku. Konštatujem, že nikto. Vyhlasujem rozpravu o tomto bode programu za skončenú a prerušujem rokovanie o tomto bode. Tak ako sme sa dohodli, budeme hlasovať až po hodine otázok. Ďakujem aj pánu ministrovi, aj spravodajcovi. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 290. Návrh na jeho pridelenie na prerokovanie výborom máte v rozhodnutí č. 278. Prosím teraz ministra výstavby a regionálneho rozvoja Slovenskej republiky Lászlóa Gyurovszkého, aby návrh zákona uviedol. Pán minister, nech sa páči.
Ferenčák, Ján, poslanec NR SR (2020-09-16):
Pán minister, kolegyne, kolegovia, zvyšovanie minimálnej mzdy je výrazný nástroj na zvyšovanie životnej úrovne občanov a tu si treba povedať, že na Slovensku tá životná úroveň je rôzna. Čím ideme viac na východ, tým viac ľudí poberá minimálnu mzdu a tým pádom cez tento nástroj vieme zvyšovať ich životnú úroveň. To, že sa vláda vybrala tou ľahšou cestou, ale pre seba, nezvýšiť minimálnu mzdu na dostatočnú úroveň, to znamená, nie je jej podstatou zvýšiť životnú úroveň ľudí a vysporiadať sa s týmto zvýšením, ale vybrala si tú cestu nie zvýšiť dostatočne a tak pokojne prečkať toto vládnutie. Ale prioritou vlády má byť v prvom rade pracovať pre ľudí, zvyšovať životnú úroveň na Slovensku, aby sa lepšie žilo a nie, aby sa lepšie vládlo. Týmto svoju úlohu nesplnila.
P. Farkas, poslanec: (2002-10-15):
I. Presperín, doterajší podpredseda NR SR: Gábor Gál.
Rafaj, Rafael, poslanec NR SR (2011-05-24):
Ďakujem. Ja sa pokúsim rozšíriť okruh asociácií na pána Ježiša Krista, ktorý je určite pre väčšinu z nás vzorom. Takže začal by som tým, pán poslanec, kto si bez viny, nech prvý hodí kameňom. Myslím, že nie je tu dôvod, aby podpredseda vlády hádzal takéto legislatívne kamene. Takisto by som vám odporučil, nechoďte širokou cestou neustálych požiadaviek, ale skúste sa vybrať úzkou cestou skromnosti. Tiež by som si spomenul na prirovnanie o bláznivých dievkach, ktoré v nevhodnom čase odbiehali po olej. Tiež by som si možno spomenul na prirovnanie o nehádzaní perál rovnako tým, ktorí si to nezaslúžia a možno aj v nevhodnom čase. A keďže po ovocí poznať strom, nemyslím si, že je správne sadiť autonomistický sad len s maďarskými marhuľami.
Fecko, Martin, poslanec NR SR (2013-06-05):
Ďakujem pekne. Pán kolega, áno, súhlasím s vami, že je to o tých byrokratoch a na nich to môže skrachovať, ale ako povedal kolega Hraško, že je tu právny nárok a potom sa budeme hrať o tom, že či to bude o týždeň vyriešené, o mesiac, o rok. A, áno, aj ja som za to, aby to bolo čo najprecíznejšie, najstriktnejšie povedané, ale myslím, že neviem, či aj z vašich úst, ale z úst mnohých poslancov, keď sme niektorý paragraf chceli rozoberať na drobné, tak povedali, že nie. Paragrafové znenie má iba ten rámec a mali by nasledovať nejaké vykonávacie vyhlášky k tomu, ako to by sa malo konkrétne realizovať. A ja o to brojím, čo som tu. Hlavne o vykonávacích vyhláškach pri pozemkových zákonoch, kde vôbec nemáme žiadnu a potom je ten výklad zákona taký, aký je, a každý si to vysvetľuje ináč. Takže aj tu, samozrejme, že je možnosť a môže aj v druhom čítaní sa to nejakým spôsobom opraviť. Ako ste hovorili, že a priori to neodmietate a že ste tiež bojovníkom proti korupcii. Takže beriem. Áno, na katastri sa to pohlo, súhlasím s vami, samozrejme, že aj tam bola 30-dňová lehota, že keď ste podali aj bez toho prednostného vkladu, teda zvýšeného poplatku, tak do 30 dní. Mnoho ľudí, musím povedať, hlavne vedúcich jednotlivých správ katastra, to nevedelo zorganizovať, o tom to bolo, aby tie 30-dňové lehoty boli dodržané. Takže beriem, áno, je to tak. No a hovoríte, že malo by sa ináč niečo dávať štátu aj pri tých nejakých poplatkoch na tie zrýchlené postupy. No, áno, len niekde tieto v zásade kompetencie dáme niekomu inému, napríklad pri vydávaní poľovných lístkov, kde proste bola tá kompetencia lesného úradu, zrazu to majú poľovnícke komory. To znamená bez nejakého dosahu kontroly. A to boli ročne 140-tisíc, 150-tisíc eur. To neboli smiešne peniaze, by som povedal. Takže, áno, súhlasím s vami, treba vychytať, by som povedal, takéto hluché miesta a vrátiť to štátu naspäť, aby to mal. Ďakujem pekne.
Hort, Milan, podpredseda NR SR (2011-02-09):
Ďalej je prihlásený do rozpravy pán poslanec Igor Štefanov. Pripraví sa pán poslanec Ivan Chaban.
Grendel, Gábor, podpredseda NR SR (2022-11-30):
Záverečné slovo, pani spravodajkyňa? Nie. Prerušujem rokovanie o tomto bode programu. Teraz budeme v rokovaní pokračovať návrhom rozpočtu Úradu pre dohľad nad zdravotnou starostlivosťou na roky 2023 až 2025. Návrh je uverejnený ako tlač 1267 a správa výborov ako tlač 1267a. Prosím pani predsedníčku Úradu pre dohľad nad zdravotnou starostlivosťou Renátu Bláhovú, aby návrh uviedla. (Reakcie z pléna.) Prerušujem schôdzu na dve minúty. (Prestávka.)
Huba, Mikuláš, poslanec NR SR (2013-09-11):
Ďakujem pekne. Nie som si istý, pán minister, či som dobre počul, ale tuším ste povedali, že Slovenská republika má najlepšie výsledky v energetickej efektívnosti v rámci všetkých krajín Európskej únie. Ak som dobre počul, tak som na jednej strane šokovaný, na druhej strane veľmi príjemne prekvapený. Žiaľ, moje informácie sú skôr opačné, a to také, že energetická efektívnosť národného hospodárstva v Slovenskej republike je stále relatívne ešte veľmi nízka a energetická náročnosť slovenského hospodárstva celého je dokonca niekoľkonásobne vyššia v prepočte na jednotku vyprodukovaného hrubého domáceho produktu, ako je tomu v najvyspelejších, technologicky najvyspelejších krajinách. Takže keby ste mi toto vedeli vysvetliť a vyvrátiť túto moju možno chybnú informáciu, bol by som úprimne rád, lebo tým pádom by sa celá energetická bilancia Slovenska dostala do úplne opačného svetla, než ako sú moje informácie a predstavy dlhoročné. Takže vopred ďakujem.
V. Veteška, podpredseda NR SR: (2004-05-12):
A. Ivanko, poslanec: Ďakujem za slovo. Vážený pán predsedajúci, vážené kolegyne poslankyne, vážení kolegovia poslanci, vážený pán podpredseda vlády, vážení prítomní, Ústavnoprávny výbor Národnej rady svojím uznesením z 29. apríla 2004 ma určil za spravodajcu vládneho návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení zákona č. 335/1991 Zb. o súdoch a sudcoch v znení neskorších predpisov, tlač 661. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v § 67 a v § 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Dôvodová správa obsahuje vyjadrenie súladu vládneho návrhu zákona s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná. Z dôvodovej správy vyplýva, že vládny návrh zákona nebude mať dopad na štátny rozpočet, rozpočty obcí alebo rozpočty vyšších územných celkov. Nebude mať dopad na životné prostredie a nebude mať vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Problematika návrhu zákona je upravená v práve Európskej únie a v práve Európskych spoločenstiev. Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe a národnom programe na prijatie acquis communautaire. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí vládny návrh zákona prerokovať v druhom čítaní. V súlade s rozhodnutím predsedu Národnej rady č. 689 z 23. apríla 2004 podľa § 74 rokovacieho poriadku navrhujem, aby vládny návrh zákona prerokovali tieto výbory: Ústavnoprávny výbor Národnej rady, Výbor Národnej rady pre verejnú správu, Výbor Národnej rady pre obranu a bezpečnosť a Výbor Národnej rady pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady. Zároveň odporúčam, aby výbory predmetný vládny návrh zákona prerokovali v druhom čítaní do 11. júna 2004 a v gestorskom výbore do 14. júna 2004. Pán predsedajúci, skončil som, otvorte rozpravu k tomuto bodu programu.
Pročko, Jozef, poslanec NR SR (2024-06-19):
Ďakujem. Pani poslankyňa, absolútne s vami súhlasím vo všetkom. Mne sa páčia takéto emotívne prejavy, ako ste mali aj teraz vy naozaj, zvýšili ste hlas, máte šťastie, že tu neni pani Cigániková, ale naozaj to bolo výborné, mne sa to veľmi páčilo. Chcem povedať, že ja som to isté, čo vy, nepočul, že by niekto niekedy z koalí... teda z našej vtedy koalície, teraz opozície takto rozprával. Ja som vôbec nepočul, že by niekto kričal Ficovi: Poď von! Obesíme ťa s tvojimi deťmi. To sú klamstvá odporné a zavádzania. Ale včera som počul, jak mi tu jeden poslanec povedal, že tebe tresnem po hlave. Bol to pán Šuca. Toto bolo včera. Toto bolo včera. On rozpráva, že nepotrebuje zmierenie. Ja vám chcem povedať, že naozaj aj ja som emotívny človek. Nie som ten, ktorý bude tichučko sedieť, ale nikdy v živote som nikoho z nich neurazil. Ani jedným jediným slovom. Ani a ja viem, čo zažívate. A ja som si vypočul tú, tú reláciu, o ktorej ste rozprávali. To, čo rozprávali, to bolo zase nechutné. Oni to zneužívajú. Oni tu na jednej strane rozprávajú, že idú inak robiť a naozaj že sú ohrození, ale oni šíria a stále budú šíriť tento, túto nenávisť a tento strach. Ja keď som to počúval, ako rozprávali zase o smrti pána Lučanského, ako vás z toho vinili, mne mráz chodil po chrbte. Toto je odporné. Ja, ja to inak neviem nazvať. Ja to inak neviem nazvať. A tu keď niekto povie, že ja nechcem zmierenie, ja som nikdy nešíril nič a ide tu trepnúť poslanec v sále po hlave, že ty potrebuješ trepnúť po hlave. Môžte sa hanbiť, pán Šuca!
Laššáková, Ľubica, poslankyňa NR SR (2021-10-21):
Ďakujem pekne, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Duchoň, Daniel, poslanec NR SR (2014-07-11):
Možno iba krátka reakcia aj na to, čo pán poslanec Kuffa teraz konštatoval. Je fakt, že sú také hnutia a politické strany, ktoré vykazujú nemajetnosť a jednoducho majú problém vôbec uhradiť aj či už pokutu, respektíve potom následnú exekúciu. Ale na druhej strane treba skonštatovať, že z roka na rok sa disciplína politických strán, tak ako to vnímame na výbore pre financie a rozpočet, táto disciplína sa zlepšuje. Konštatujeme, že predložené dokumenty, ktoré politické strany a hnutia predkladajú, vykazujú aj väčšiu čistotu účtovníctva, aj dodržiavanie zákona o politických stranách, ako aj iných. To znamená, je tu trend zlepšovania, čo sa týka dokladania všetkých týchto dokumentov a dodržiavania vlastne všetkých zákonností. Osobne si takisto myslím, že niektoré politické strany a politické hnutia minoritného charakteru by sa mali naozaj zamyslieť nad svojou existenciou a jednoducho prehodnotiť, či má vôbec zmysel, či už sa uchádzať v parlamentných voľbách, ale vôbec existovať vzhľadom, vzhľadom na to, aký majetok vykazujú a vôbec, akým spôsobom sú financované? Takže toľko reakcia. Ďakujem.
Heger, Eduard, poslanec NR SR (2017-02-09):
Ďakujem. Pani ministerka, ďakujem pekne. Je úctyhodné, že teda ste to zobrali na seba ako, ako tvorca. Ja by som však teda dal, vy ste to čiastočne naznačili, ale možno tak explicitnejšie by som sa teda chcel opýtať, že či teda môžeme chápať toto zlyhanie zo strany ministerstva financií, že teda, lebo tak ako ste hovorili, aj v tom medzirezortnom pripomienkovom konaní oni sú gestorom tejto časti a mali na to vlastne dbať a všimnúť si to a poukázať. Takže to by som len možno pre také jasnejšie explicitné vyjadrenie, že či teda to môžeme chápať, že zlyhanie nastalo u nich, a či to bolo teda dôsledkom toho, že to nečítali, lebo ako je to závažná vec. Je to teda novinka, vôbec čo ste priniesli, malo to priniesť veľké veci a z hľadiska ministerstva financií to podceniť a neprečítať si to je asi, je asi dosť závažná vec, takže by ma ešte zaujímalo možno také jasnejšie vyjadrenie z vašich úst na..., k tomuto zaujať stanovisko. Ďakujem.
Viskupič, Jozef, poslanec NR SR (2013-09-25):
Ďakujem. Ja si myslím, že žiadne prímerie tu nevnímam a iba z jedného faktu, a vráťme sa teda k tomu, čo naozaj ideme prijať, a to je to, že rušíme jednej strane parlamentnej klub. Dôvody, prečo sa mi nezdá to, že robíme správnu a dobrú vec, som hovoril v rozprave. A to je preto, že robíme zo strany, ktorá si riadne pýtala dôveru vo voľbách, získala jedenásť mandátov, tá strana má šesť členov, naďalej zostávajú v poslaneckom klube a títo poslanci, budú naďalej na nich nahliadané ako na nezaradených poslancov. Myslím si, že je to minimálne, ak tu budeme používať všetky vzletné argumenty a pod., minimálne nespravodlivé, a v prísnej logike, ktorú hlása sám predseda parlamentu, že stojí na strane nejakých štandardných pomerov a výsledkov volieb a snaží sa ich svojimi krokmi rešpektovať, tak presne v tomto momente túto logiku ruší a šesť poslancov, ktorí zostávajú v klube SaS, sa dostáva do roviny nezaradeného poslanca a myslím si, že to spravodlivé nie je. Následne ďalšie kroky, ktoré by mohli smerovať k tomu, ako sa budú nezaradení poslanci správať voči ostatným orgánom parlamentu, či už grémiu, alebo podobne, by mohla byť otázka č. B, čo s 10 % parlamentu, ale už to tu bolo povedané niekoľkokrát a myslím, že to nemá význam. Ďakujem.
Shahzad, Silvia, poslankyňa NR SR (2019-01-30):
Ďakujem za slovo. Ja môžem len súhlasiť so slovami kolegyne Gaborčákovej, že teda človek, ktorý sa už naozaj ocitne odkázaný na podporu z tohto zákona, tak je vo veľmi ťažkej, zložitej situácii, a teda v tejto krajine aj za takto nastavených podmienok má, má veľmi zložitú šancu prežiť. Preto by som apelovala, aby, aby napríklad aj tento zákon mal, mal nejaké ustanovenia, ktoré dokážu zachytiť ľudí, ktorých tento zákon nerieši alebo proste si naozaj príde na situácie, kedy, kedy jednoducho do tohoto zákona nespadajú a tú pomoc dostanú. Takže, takže akési zmiernenie tvrdosti zákona by malo existovať aj v tomto zákone, tak ako v mnohých ďalších. Ja osobne napríklad teraz, keď som si pozerala, tak vlastne aj ten už niekoľkokrát spomínaný príspevok na bývanie, hovorilo sa, že teda má byť návrh zákona predložený do konca roku 2018. Máme rok 2019. To sú proste zákony, ktoré sa majú riešiť prioritne, lebo sa týkajú tých najchudobnejších ľudí, a nie ich odkladať. A posledná poznámka. Zdá sa mi stále nedostatočné zvýšenie, napríklad posudzovanie príjmu žiaka strednej školy alebo študenta vysokej školy na dennom štúdiu, ktoré sa zvyšuje na trojnásobok sumy životného minima, lebo títo žiaci chcú a študenti chcú pomôcť tej rodine a ani nemajú ako. Ďakujem pekne.
Chren, Martin, poslanec NR SR (2014-03-26):
Ďakujem veľmi pekne. Martin, myslím, že si to zhrnul veľmi dobre. Ako dvaja liberáli sa asi zhodneme na tom, že to, čo by hlavne vláda mala robiť, aby podporila ekonomiku, je snažiť sa nedusiť jej potenciál a vytvárať pravidlá, aby ekonomika svoj potenciál mohla naplno využiť. Na Slovensku sa nám to už podarilo v období reforiem. Bohužiaľ, súčasná vláda Roberta Fica dusí a kazí všetko, na čo siahne. Tento konkrétny zákon, ktorý pod tlakom verejnosti a podnikateľských združení teraz narýchlo mení, a ja som podporil to skrátené legislatívne konanie, pretože je pre dobrú vec a je to poctivé podporiť ho, ale je, jasne treba povedať, že je to len náprava toho, čo vláda Roberta Fica sama skazila. Je len jedným z príkladov, s Jurajom Miškovom sme na ministerstve hospodárstva pripravili projekt Singapur, ktorý ďalej v NOVE presadzujeme, a kde je ďalších takmer 200 takýchto opatrení, ktoré naprávame. Možno by som len dodal, že jedným z takých príkladov, ktoré nám opäť prídu na stôl v dohľadnej dobe, je pracovná zdravotná služba, kde Európska komisia poslala otázku, či zrušenie pracovnej zdravotnej služby, ktoré odstránilo pre, pre najmenej rizikové skupiny zamestnancov obrovské náklady pre zamestnávateľov, či je to v súlade so smernicou, a bola to vláda Roberta Fica, ktorá odpísala, že nie, nebolo a zmeníme to. Oni sa potom pri druhej a tretej reakcii spamätali a už odpísali do Bruselu, že vlastne sme to nemysleli vážne a v súlade so smernicou to bolo, ale Európska komisia už otvorila konanie proti Slovensku a zrejme budeme musieť zase riešiť ďalšiu novelu, ktorá pôjde proti podnikateľom, a v prospech pár úzkych záujmových skupín, ktoré budú zarábať na poskytovaní nejakých služieb tak, ako to bolo v prípade aj tohto zákona, ktorý teraz narýchlo meníme, a to je veľmi, veľmi nesprávny prístup, ktorý dusí potenciál Slovenska a dusí potenciál slovenskej ekonomiky, aby sa všetci mohli mať lepšie.
Danko, Andrej, predseda NR SR (2016-04-18):
Ďakujem. Pán poslanec Viskupič Jozef, nech sa páči.